દિવસે ૧૨ વાગ્યે મેમનગર ગુરુકુલ તથા એસજીવીપી ગુરુકુલમાં શ્રી રામચંદ્રજી ભગવાનનો જન્મોત્સવ ધામધૂમથી ઉજવવામાં આવ્યો હતો. તેમજ રાતે ગુરુકુલ અમદાવાદ ખાતે ઉજવાઇ રહેલ શ્રી સ્વામિનારાયણ ભગવાન જન્મોત્સવ પ્રસંગે મોટી સંખ્યામાં ભાવિકો દર્શનાર્થે ઉમટી પડ્યા હતા. કાર્યક્રમની શરુઆતમાં સ્વામી દર્શનપ્રિયદાસજી અને હસમુખ પાટડીયાએ ભગવાનના જન્મોત્સવના કિર્તનોની રમઝટ બોલાવી હતા. ત્યારબાદ પુરાણી શ્રી બાલકૃષ્ણદાસજી સ્વામી તથા પુરાણી સ્વામી શ્રી ભકિતપ્રકાશદાસજી સ્વામીએ ઠાકોરજીની આરતિ ઉતારી હતી.